text:  Skraldebiler giver op i Vejle
  28 januar 2013 kl. 11.01
  En del borgere, som bor på de mest stejle bakker i Vejle, får ikke tømt deres skraldspand i dag. Skraldemændene har givet op for de mest glatte veje.
  AffaldGenbrug i Vejle har ikke helt overblik over, hvor mange der ikke får tømt skrald i dag. Det er folk, som bor på de mindste veje - eller på de mest stejle veje. F.eks. Gammel Kongevej og Chr. Winthersvej.
  I en service-sms meddeler affalds-selskabet, at skraldespandene, som ikke bliver tømt som planlagt i dag, bliver tømt torsdag. Her er der indkaldt ekstra mandskab - og vejrudsigten lover tø i de kommende dage.
  